Ο **Νικολάι Ντένκοφ** (βουλγαρικά: **Николай Денков Денков**,Στάρα Ζαγόρα: 3 Σεπτεμβρίου 1962) είναι Βούλγαρος πολιτικός που υπηρετεί ως πρωθυπουργός της Βουλγαρίας από τις 6 Ιουνίου 2023. Προηγουμένως ήταν υπουργός Παιδείας. Ο Ντένκοφ είναι φυσικός, φυσικοχημικός και χημικός. Είναι μέλος της Βουλγαρικής Ακαδημίας Επιστημών και λέκτορας στο Πανεπιστήμιο της Σόφιας.

Ο Νικολάι Ντένκοφ γεννήθηκε στις 3 Σεπτεμβρίου 1962 στη Στάρα Ζαγόρα. Έλαβε μεταπτυχιακό δίπλωμα στη χημεία και τη φαρμακευτική στο Πανεπιστήμιο της Σόφια, το οποίο ολοκλήρωσε το 1987. Το 1993 απέκτησε το διδακτορικό του. Ο Ντένκοφ είναι επίκουρος λέκτορας από το 1997 και καθηγητής φυσικής χημείας στο Πανεπιστήμιο της Σόφιας από το 2008. Μεταξύ 2008 και 2015 ήταν επικεφαλής της σχολής τεχνικής χημείας. Είναι διδάκτωρ Χημείας από το 2007. Ειδικεύτηκε στην Ιαπωνία και στο Πανεπιστήμιο της Ουψάλα της Σουηδίας και εργάστηκε ως επιστήμονας σε ερευνητικά ιδρύματα ιδιωτικών εταιρειών όπως η Unilever (ΗΠΑ) και η Rhône-Poulenc (Γαλλία). 

Μεταξύ 2012 και 2013, ο Ντένκοφ ήταν μέλος διαφόρων ομάδων εργασίας στο Υπουργείο Παιδείας και Επιστημών και στο Υπουργικό Συμβούλιο. Συμμετείχε ενεργά στην ανάπτυξη της ιδέας του Επιχειρησιακού Προγράμματος Επιστήμη και Εκπαίδευση για Έξυπνη Ανάπτυξη και στις συζητήσεις για τη Συμφωνία Συνεργασίας για το 2013-2020 μεταξύ της Δημοκρατίας της Βουλγαρίας και της Ευρωπαϊκής Επιτροπής.

Από τον Αύγουστο του 2014 έως τον Απρίλιο του 2016, ο Ντένκοφ ήταν αναπληρωτής υπουργός Παιδείας και Επιστημών στην δεύτερη κυβέρνηση του Μπόικο Μπορίσοφ, υπεύθυνος για την τριτοβάθμια εκπαίδευση και τα ΕΣΠΑ, συμπεριλαμβανομένης της εφαρμογής του Επιχειρησιακού Προγράμματος Επιστήμη και Εκπαίδευση για Έξυπνη Ανάπτυξη. Από τις 27 Ιανουαρίου 2017 έως τις 4 Μαΐου 2017, ήταν προσωρινός υπουργός Παιδείας και Επιστημών στην υπηρεσιακή κυβέρνηση του Γκερτζίκοφ.

Το 2019, ο Ντένκοφ τιμήθηκε με το βραβείο Solvay της Ευρωπαϊκής Εταιρείας Κολλοειδών και Διεπαφών (ECIS) για τα ερευνητικά του επιτεύγματα και εξελέγη πλήρες μέλος της Academia Europaea. Το 2010 τιμήθηκε με το ανώτατο εθνικό βραβείο «Πυθαγόρας» για επιστημονικά επιτεύγματα από το Υπουργείο Παιδείας και Επιστημών της Βουλγαρίας. Το 2013 έλαβε το Μετάλλιο Τιμής με Blue Ribbon από το Πανεπιστήμιο της Σόφιας.

Από τις 12 Μαΐου 2021 έως τις 13 Δεκεμβρίου 2021, ήταν και πάλι προσωρινός υπουργός Παιδείας και Επιστημών στις κυβερνήσεις Γιάνεφ κατά τη διάρκεια της πανδημίας COVID-19 και έπειτα του Κίριλ Πέτκοφ.

Μετά το αποτέλεσμα των βουλγαρικών βουλευτικών εκλογών που διεξήχθησαν τον Απρίλιο του 2023, στις 22 Μαΐου ο Ντένκοφ προβλεπόταν να γίνει Πρωθυπουργός της Βουλγαρίας ως μέρος μιας συμφωνίας κατανομής της εξουσίας μεταξύ των δύο συνασπισμών με τις περισσότερες ψήφους, GERB-SDS και PP-DB. Η συμφωνία προβλέπει ότι ο Ντένκοφ θα ηγηθεί της νέας κυβέρνησης για τους επόμενους εννέα μήνες, πριν αλλάξει θέση με τη Μαρίγια Γκάμπριελ.

Μετά από εκτενείς συνομιλίες μεταξύ των δύο συμμαχιών που συμμετείχαν, καθώς και του Κινήματος για τα Δικαιώματα και τις Ελευθερίες, επετεύχθη συμφωνία για τη σύνθεση του υπουργικού συμβουλίου Ντένκοφ-Γκαμπριέλ στις 2 Ιουνίου.τις 6 Ιουνίου, η Εθνοσυνέλευση της Βουλγαρίας η νέα κυβέρνηση του Ντένκοφ έλαβε 132 ψήφους εμπιστοσύνης έναντι 69 κατά.

Παραπομπές
----------

1. ↑  «България има ново правителство с премиер Николай Денков - По света и у нас - БНТ Новини». *bntnews.bg* (στα Βουλγαρικά). Ανακτήθηκε στις 6 Ιουνίου 2023.
2. ↑  «Министър». Αρχειοθετήθηκε από το πρωτότυπο στις 15 Σεπτεμβρίου 2018. Ανακτήθηκε στις 23 Ιουνίου 2023.
3. ↑  «Department of Chemical Engineering - Prof. Nikolai D. Denkov, Ph.D. D.Sc.».
4. ↑  «ГЕРБ и ПП-ДБ правят правителство, Денков и Габриел ще са премиери за по 9 месеца (видео)». *Mediapool.bg* (στα Βουλγαρικά). 22 Μαΐου 2023. Ανακτήθηκε στις 24 Μαΐου 2023.
5. ↑  Dunai, Marton (2023-05-23). «Bulgaria breaks political deadlock with proposed power-sharing deal». *Financial Times*.. Ανακτήθηκε στις 2023-05-24.
6. ↑  «Bulgaria agrees government with rotating PMs to tackle corruption». *POLITICO* (στα Αγγλικά). 22 Μαΐου 2023. Ανακτήθηκε στις 24 Μαΐου 2023.
7. ↑  «Bulgaria Finally has a Regular Government (CHRONOLOGY OF EVENTS)». *Novinite*. Ανακτήθηκε στις 6 Ιουνίου 2023.
8. ↑  «Двучасов разговор между ПП-ДБ, ГЕРБ-СДС и ДПС, сред тях Кирил Петков и Делян Пеевски)». *24chasa.bg* (στα Βουλγαρικά). Ανακτήθηκε στις 2 Ιουνίου 2023.

|  |  |  |  |  |
| --- | --- | --- | --- | --- |
| 

| π • σ • ε
Πρωθυπουργοί της Δημοκρατίας της Βουλγαρίας (1990-) |
| --- |
|  |
| 
* Αντρέι Λουκάνοφ
* Ντιμιτάρ Ποπόφ
* Φίλιπ Ντιμιτρόφ
* Λιούμπεν Μπέροφ
* Ρενέτα Ιντζόβα
* Ζαν Βίντενοφ
* Στέφαν Σοφγιάνσκι
* Ιβάν Κόστοφ
* Συμεών Σαξκομπουργκγκότσκι
* Σεργκέι Στάνισεφ
* Μπόικο Μπορίσοφ
* Μαρίν Ράικοφ
* Πλάμεν Ορεσάρσκι
* Γκεόργκι Μπλιζνάσκι
* Μπόικο Μπορίσοφ
* Ογκνιάν Γκερτσνίκοφ
* Μπόικο Μπορίσοφ
* Στέφαν Γιάνεφ
* Κίριλ Πέτκοφ
* Γκάλαμπ Ντόνεφ
* Νικολάι Ντένκοφ
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6321168657989119520009
* ORCID: 0000-0003-1118-7635
* GND: 1292384247
* ResearcherID: A-2065-2008

 |

 |